Oktoober 2003

Oktoober 2003, kroonika

 5. oktoober 

Maher Arar olevat vabastatud Süüria vanglast. Selle Kanada inseneri küüditasid üle aasta tagasi Süüriasse Ameerika Ühendriigid, kui ta oli New Yorgis ühelt lennukilt teisele minemas.
Iisraeli sõjavägi teatas, et Iisraeli sõjalennukid ründasid üht Islami Jihadi väljaõppebaasi Süüria territooriumil kättemaksuks enesetaputerroriakti eest ühes Haifa restoranis, milles hukkus 19 inimest. Iisraeli ajakirjanduse väitel on see esimene Iisraeli rünnak Süüria pinnal rohkem kui 20 aasta jooksul. Seda akti hakkab arutama ÜRO Julgeolekunõukogu erakorraline istung. Prantsusmaa ja Saksamaa on rünnaku hukka mõistnud. Rahvusvaheline üldsus kutsub kõiki osapooli üles vaoshoitusele. 
 Paavst Johannes Paulus II kanoniseeris Daniele Comboni (1831–1881), Arnold Jansseni (1837–1909) ja Josef Freinademetzi (1852–1908).
 Iiri ajalehe Ireland on Sunday väitel on paavst Johannes Paulus II-l lõppstaadiumis maovähk, mis on kandunud edasi käärsoolde. Paavst olevat dikteerinud oma tahteavalduse, milles ta annab juhtnööre katoliku kiriku haldamiseks ajal, mil tema ravi ei lase tal paavsti kohustusi täita. Seal on muuhulgas öeldud, et kui tema tervis halveneb, tuleb avalikud audientsid ära jätta. Tema viimatine mitteilmumine avalikule audientsile olevat olnud tingitud vajadusest hõlbustada kolonoskoopiat, mis pidi kindlaks tegema, kui kaugele vähk on levinud. Ootuste kohaselt halvenevat paavsti tervis mõne nädala jooksul vähemalt niivõrd, et ta ei saa enam avalikkuse ette ilmuda. Kardinalidele olevat öeldud, et nad peavad olema valmis lendama kiiresti Rooma paavsti matustele ja konklaavile. Johannes Paulus II on otsustanud mitte paavstiametist loobuda. 
 Tšetšeenia valimised: Venemaa juhtkonna poolt toetatav Ahmat Kadõrov sai Venemaa vabariigi Tšetšeenia presidendivalimistel ülekaaluka võidu, saades 81 protsenti häältest.
Ansambel Hell On Earth teatas, et 4. oktoobri õhtul toimuma pidanud kontserdi Internetiülekanne, kus pidi näidatama lootusetult haige inimese enesetappu, jäi ära, sest veebisaiti rünnati. Ansambli liikmed teatasid, et kontsert jätkus, kuid nad ei tea, kas enesetapp leidis aset.

 6. oktoober 

 USA Demokraatliku Partei 2004. aasta presidendivalimiste eelhääletused: senaator Bob Graham teatas saates "Larry King Live", et ta lõpetab oma presidendivalimiste kampaania.
 SCO hagi IBM Linuxi vastu: Silicon Graphicsi poolt avaldatud avalikus kirjas Linuxi kogukonnale väitis SGI, et ta on läbi viinud ulatusliku võrdluse Linuxi tuuma ning SCO Groupile kuuluva Unix System V lähteteksti vahel. Kirjas, mille autor on SGI tarkvaraala asepresident Rich Altmaier, öeldakse, et SGI tehtud ammendav lähtetekstide võrdlus näitas, et ainult triviaalseid lähteteksti segmente saab seostada SCO tarkvaraga.  
Lähis-Ida: Iisraeli uute ähvarduste tõttu kuulutas Palestiina juht Yasser Arafat Palestiina aladel välja erakorralise seisukorra ning seadis oma seadlusega ametisse uue valitsuse. Peaministriks ja kaheksaliikmelise erakorralise kabineti juhiks määrati Ahmed Qurei. 
 Iisrael: Oma esimestes avalikes kommentaarides Iisraeli rünnaku kohta Süüriale ütles USA president Bush, et Iisraelil on õigus oma kodumaad kaitsta; samal ajal kutsus ta Iisraeli peaministrit Ariel Sharoni üles vältima edasisi samme, mis võiksid piirkonda destabiliseerida. 
Nobeli meditsiiniauhind määrati Paul Lauterburile ja Peter Mansfieldile avastuste eest magnetresonantskuvamise alal.  
Iraagi kronoloogia: Mõned rahvusvahelise kogukonna liikmed on tagasi lükanud USAl ja Suurbritannial parandatud ÜRO resolutsiooni projekti Iraagi küsimuses (selles nõutakse rahvusvahelisi rahuvalvevägesid Iraagis USA juhtimisel ning lubatakse võim järk-järgult üle anda tsiviiladministratsioonile, kuid ajakava puudub). Resolutsiooniprojekti toetab Suurbritannia. Prantsusmaa, Saksamaa ja Venemaa (mis oli Iraagi sõja vastu) on Kofi Annani järel resolutsiooni vastustanud. Kofi Annan ütles, et ÜRO ei sekku olulisel määral, kui ei hakata midagi ette võtma Iraagi rahvale suveräänsuse andmiseks. Sarnasel seisukohal on paavst Johannes Paulus II.
Kirjastajad sulgesid vähesele lugejaskonnale viidates Iiri poliitikaväljaande Magill. See ajakiri, mis mängis 1970. ja 1980. aastatel Iirimaa poliitikas tähtsat rolli, ei ole enam saavutanud sellist lugejaskonda, nagu tal oli selle asutaja, sõltumatu ajakirjaniku ja poliitikakommentaatori Vincent Browne'i ajal, kes pärast varasemat sulgemist müüs väljaande nime praegustele omanikele. 
 Iirimaa valitsuse katsed keelustada suitsetamist pubides, restoranides ja hotellides takerdusid veelgi, kui keelustamise jõustamise eest vastutama pidav minister Frank Fahey keeldus eitamast oma kriitilisust plaani suhtes ning soovi leida kompromissi, mis endiselt lubaks suitsetamist selleks ette nähtud kohtades. Endine Galway linnapea ja Fianna Fáili nõunik, kellel on sidemeid pubindusega, astus tervishoiuametniku kohalt tagasi protestiks Fianna Fáili ja progressiivsete demokraatide valitsuse keeldumise vastu minna komnpromissile keelustamiskava asjus. Varem on Kerry krahvkonna pubipidajad teatanud, et nad keelduvad uue seaduse järgimisest, ning rahva vastuseis keelustamisele on kasvanud. 
Endine Sky Newsi korrespondent James Furlong, kes oli lahkunud töölt seoses süüdistusega, et ta oli Iraagi sõja ajal võltsinud ühte reportaaži, leiti surnuna. 44-aastane Furlong oli olnud Sky Newsi kaitse- ja kuningakojakorrespondent. Varem oli ta töötanud ITN-is.  
 ÜRO aruande kohaselt elab kogu maailmas peaaegu miljard inimest slummides. Aastaks 2050 võib 3 miljardit inimest maailma 6 miljardist linnaelanikust elada slummides, kui midagi radikaalset ette ei võeta.

 7. oktoober 

 California kuberneri tagasikutsumine: Valijad otsustasid tagasi kutsuda California kuberner Gray Davise. Kuberneriks sai suurima häälte arvu (48,1% häältest) saanud kandidaat vabariiklane Arnold Schwarzenegger. Teiseks jäi demokraadist asekuberner Cruz Bustamante (32,2% häältest). 
Nobeli auhind: 2003. aasta Nobeli füüsikaauhind määrati Aleksei Aleksejevitš Abrikossovile, Vitali Ginzburgile ja Anthony Leggettile tööde eest ülijuhtivuse ja ülivoolavuse alal. 
Surmanuhtlus: Mõned juristid hoiatasid, et surmasüsti näiline rahulikkus võib olla petlik. Selles kasutatav vedelik võib viia halvatuseni, mis varjab rääkimisvõimetu, kuid täiel teadvusel oleva surija aeglase lämbumise piina. 
 Lähis-Ida: ÜRO saadik ja Lähis-Ida rahuprotsessi erikoordinaator Terje Roed-Larsen mõistis hukka rünnaku Liibanoni territooriumilt, milles hukkus Iisraeli sõdur, kes oli ületanud tagasitõmbumisjoone, ja kutsus Beirutit üles kontrollida jõu kasutamist enda jurisdiktsiooni all olevatel aladel. 
2003. aasta Iraagi okupatsiooni kronoloogia: Türgi parlament kiitis häälteenamusega 358:183 heaks rahuvalvajate saatmise Iraaki. See oli suur võit USA-le, kes püüdis laiendada teiste riikide kaasatust Iraagis. Bagdadis ütlesid Iraagi valitseva nõukogu ametnikud, et nad on vastu mis tahes uute välisvägede asumisele Iraaki. Ametliku otsust pole tehtud, kuid nõukogu ja selle juhid on väitnud, et kui USA seda nõuab, siis nad toetavad seda.
 Kongo Demokraatlik Vabariik: ÜRO esindaja ütles, et ÜRO rahuvalvajad Kongo DV-s on leidnud 65 laipa, millest enamik on laste omad. Nähtavasti on tegemist tapatalgutega.
Geenitehnoloogia: väike protestijate rühm võttis end külma tuult trotsides Uus-Meremaa parlamendi ees paljaks, et avaldada meelt geneetiliselt muundatud toidule kehtestatud moratooriumi tühistamise vastu.  
 Vancouveris tuleb varsti elektroonilisse võrgustikku haaratud baare ja klubisid külastades iga kord oma isikut tõendama ja laskma end pildistama, et vältida rahurikkujate sisenemist. 
 Lõuna-Aafrika Vabariigi valitsus teatas, et on loobutud Steve Biko tapmises (1977) süüdistatud viie politseiniku kohtulikust jälitamisest, sest mõrvasüüdistuseks ei ole piisavalt tõendeid.

 8. oktoober 

Nobeli auhind: Nobeli keemiaauhind määrati Peter Agre'le ja Roderick MacKinnonile avastuste eest, mis puudutavad veekanaleid ja ioonikanaleid rakumembraanides.  
FBI tunnistas, et pealtkuulamisseadmed Philadelphia linnapea büroos paigutasid sinna FBI agendid. 
 Yāsir ‘Arafātil oli kerge infarkt. Palestiina ametnikud püüdsid presidendi seisundit varjata. 
 Saskatchewani üldvalimised 2003: Peaminister Lorne Calvert määras valimised 5. novembrile 2003.

 9. oktoober 

 Ajakirja Time teatel on Yasser Arafatil maovähk. 
 Tuumarelvad: Pakistani sõjaväe teatel viis Pakistan läbi tuumapäid kanda võiva keskmaaraketi eduka katsetuse. Lasti välja rakett Hatf-4 ehk Shaheen 1. Raketi tegevusraadius on 435 miili, nii et see ulatub enamiku suuremate sihtmärkideni Indias. 3. oktoobril oli katsetatud lühimaaraketti Hatf-2 Ghaznavi, pärast seda öeldi, et katsetused on veel pooleli.
 Iisraeli-Palestiina konflikt: Iisraeli kaitseminister Shaul Mofaz käskis saata täiendust Iisraeli vägedele Palestiina aladel, Läänekaldal ja Gaza sektoris ning kaalus reservide nobiliseerimist, viidates hoiatustele, et Palestiina võitlejatel on plaanis uued rünnakud. Vahepeal olevat peaminister Ahmed Qurei keeldunud valitsuse moodustamisest ning öelnud, et soovib ametist lahkuda. 
 2003. aasta Iraagi okupatsiooni kronoloogia: Täpselt kuus kuud pärast Bagdadi okupeerimist liitlasvägede poolt tapeti Bagdadis üks Hispaania diplomaat tulirelva abil ja vähemalt 10 inimest hukkus rünnakus politseijaoskonnale Bagdadi peamises šiiitide rajoonis.  
 Turvaseks: BBC väitel väidab katoliku kirik ideoloogilistel kaalutlustel, et kondoomid ei ole tõhus vahend AIDSi leviku tõkestamisel, seades inimeste elud ohtu.      
 Mobiiltelefonid: Üks Hollandi teismeline sai jalast põletada, kui Nokia mobiiltelefon tal püksitaskus plahvatas. Nokia väitel on varasemad taolised juhtumid olnud põhjustatud teiste firmade patareide kasutamisest.

 10. oktoober 

 Nobeli auhind: Nobeli rahuauhind määrati Iraani naisjuristile, inimõiguste kaitsjale Shirin Ebadile.  
 Öises rünnakus Rafah' põgenikelaagrile Gaza sektoris hukkus üks palestiina laps ja neli täiskasvanut. 
 Iraagis sai veel kaks sõdurit surma varitsusrünnakus Bagdadi Sadri linnaosas.

 11. oktoober 

 Jaapani parlamendivalimised 2003: Jaapani peaminister Koizumi Jyunichiro saatis Esindajatekoja laiali. Valimised on määratud 9. novembrile 2003.

 12. oktoober  

 2003. aasta Iraagi okupatsiooni kronoloogia: Bagdadi kesklinnas hotellis "Bagdad", mida peetakse CIA peakorteriks, toimus suur inimohvritega plahvatus, mille arvatavasti põhjustas autopomm.
 Valgevene vaimuhaigla tulekahju: Valgevenes Randilovštšina vaimuhaiglas hukkus tulekahjus 30 patsienti.

 14. oktoober 

 Libeerias astus ametisse uus valitsus.

 15. oktoober 
 Kosmoseuurimine: Hiina saatis kosmoselaevaga Shenzhou 5 orbiidile esimese taikonaudi Yang Liwei. Oli ette nähtud teha 21 tunni jooksul 14 tiiru ümber Maa.

 16. oktoober 
 2003. aasta Iraagi okupatsiooni kronoloogia: ÜRO Julgeolekunõukogu kiitis ühehäälselt heaks USA kavandatud uue resolutsiooni Iraagi kohta.

 17. oktoober 
 Carlos Mesa sai Boliivia presidendiks.

 19. oktoober 
 Paavst Johannes Paulus II kuulutas õndsaks ema Teresa.

 21. oktoober 
 ÜRO peaassamblee kiitis heaks resolutsiooni, mis nõuab, et Iisrael eemaldaks kaitsetara Jordani jõe Läänekaldal.

 24. oktoober 
 Lennuk Concorde tegi viimase lennu.

 26. oktoober 
 Mihhail Hodorkovski arreteeriti.

 29. oktoober 

 Suurbritannia Konservatiivse Partei juht Iain Duncan Smith kaotas usaldushääletusel oma koha.

 30. oktoober 

 Venemaa president Vladimir Putin vabastas ametist oma administratsioonijuhi Aleksandr Vološini.
 Venemaa kohtuvõimud arestisid naftakompanii Jukos aktsiad.
 31. oktoober 

 Malaisia kauaaegne peaminister Mahathir Mohamad lahkus ametist. Tema järeltulijaks sai Abdullah bin Ahmad Badawi.

 2003–10